उपखंड क्षेत्र के नोवी गांव में सोमवार को केंद्रीय मंत्री पीपी चौधरी व उपमुख्य सचेतक मदन राठौड़ के सानिध्य में विभिन्न विकास कार्यों का उदघाटन कर जनसुनवाई की गई। कार्यक्रम की शुरूआत में नोवी स्थित अनुसूचित जनजाति छात्रावास का उदघाटन किया गया। इस मौके पर विधायक राठौड़ ने छात्रावास में कपड़े धोने की मशीन व केंद्रीय मंत्री चौधरी ने सोलर ऊर्जा लाइटें लगवाने की घोषणा की। इसी तरह राजकीय प्राथमिक स्वास्थ्य केंद्र को क्रमोन्नत करते हुए आदर्श प्राथमिक स्वास्थ्य केंद्र बनाया गया। इस अवसर पर प्रसव कक्ष का भी उदघाटन किया गया। इसके बाद जनसुनवाई कार्यक्रम हुआ। जिसमें केंद्रीय मंत्री चौधरी ने ग्रामीणों की समस्याओं के समाधान का भरोसा दिया। जाणा गांव में भी जनसुनवाई कार्यक्रम आयोजित किया गया। यहां पर भी ग्रामीणों ने अपनी समस्याएं बताई। इस मौके पर उपखंड अधिकारी विनोद कुमार मल्होत्रा, प्रधान राजेंद्रसिंह देवड़ा, नगरपालिका अध्यक्ष जोराराम कुमावत, नोवी सरपंच मांगीलाल मालवीया, विकास अधिकारी महेश कुमार, भामाशाह रमणीक जैन, लालाराम देवासी, खिवांदी सरपंच रूपाराम देवासी,परबतसिंह आदि मौजूद थे।